open-index/open-wikipedia-markdown huggingface dataset:
Sumbava

**Sumbava** () ir sala Indonēzijā, Mazo Zunda salu arhipelāgā. Administratīvi ietilpst Rietumu Nusa Tengaras provincē, dalās četros apriņķos un vienā pilsētā. Lielākā apdzīvotā vieta ir Bima salas ziemeļaustrumos.

## Ģeogrāfija
Sala izvietojusies Indonēzijas dienviddaļā. Ziemeļos to apskalo Floresas jūra, dienvidos — Klusais okeāns; austrumos Sapes šaurums to šķir no Komodo salas, bet rietumos Alasas šaurums — no Lombokas. Sala vulkāniskas izcelsmes, reljefs kalnains ar plašām piejūras zemienēm. Augstākā virsotne ir Tamboras vulkāns ( vjl) salas ziemeļos. Salā valda tropiskais klimats. Ainavā dominē tropiskie lietusmeži un savannas.

## Iedzīvotāji
Sumbavas iedzīvotāji pieder divām atšķirīgām valodu grupām. Salas rietumdaļā dzīvo sumbavieši, kuru valoda tuva Lombokas salas sasakiem. Salas austrumos dzīvo bimi. Salas centrālo daļu līdz 1815. gadam apdzīvoja tamborieši, bet tie izzuda drīz pēc Tamboras vulkāna izvirduma, kura radīto seku (bads un slimības) rezultātā gāja bojā līdz pat 90 tūkstošiem Sumbavas un apkārtējo salu iedzīvotāju. Lielākā daļa salas iedzīvotāju ir musulmaņi.

## Atsauces

## Ārējās saites
Bima

**Bima** () ir pilsēta Indonēzijā, Rietumu Nusa Tengaras provinces otra lielākā pilsēta. Izvietojusies Sumbavas salas ziemeļaustrumos Bimas līča krastā. 

## Vēsture
Sena apdzīvota vieta; no 1620. līdz 1958. gadam Bima bija Bimas sultanāta centrs. 1998. gadā izdalīta kā atsevišķa apriņķa līmeņa pašvaldība.

## Atsauces

## Ārējās saites
Matarama

**Matarama** () ir pilsēta Indonēzijā, Rietumu Nusa Tengaras provinces galvaspilsēta un lielākā pilsēta. Izvietojusies Lombokas salas rietumos Lombokas šauruma krastā. Reģionāls ekonomiskais, izglītības, kultūras un transporta centrs.

## Atsauces

## Ārējās saites
Rietumu frontē bez pārmaiņām (nozīmju atdalīšana)

**"[[Rietumu frontē bez pārmaiņām]]"** ir 1929. gada Ēriha Marijas Remarka romāns.

**"Rietumu frontē bez pārmaiņām"** vēl var būt:

* "Rietumu frontē bez pārmaiņām" — 1930. gada ASV filma,
* "Rietumu frontē bez pārmaiņām" — 1979. gada Apvienotās Karalistes televīzijas filma,
* "Rietumu frontē bez pārmaiņām" — 2022. gada Vācijas filma.
Ceremonija (filma)

**"Ceremonija"** () ir 1995. gada Francijas un Vācijas krimināldrāmas filma, kuras režisors ir Klods Šabrols. Filmā galvenās lomas atveido Izabella Ipēra, Sandrīna Bonēra, Žaklīna Bisita, Žans Pjērs Kasels, Viržīnija Leduaēna, Valentīns Merlē un Seržs Ruso. Filma balstīta uz 1977. gada Rutas Rendelas romānu *A Judgement in Stone*.

Filma stāsta par Sofiju, klusu un kautrīgu kalponi, kas strādā bagātas ģimenes mājā un pastā strādājošo Žannu, kas mudina viņu stāties pretī saviem buržuāziskajiem darba devējiem.

Filmas "Ceremonija" pirmizrāde notika . Filma saņēma augstu kritiķu novērtējumu. Ipēra par savu sniegumu saņēma Cēzara balvu kategorijā "Labākā aktrise". *[[The Guardian]]* filmu "Ceremonija" iekļāva savā 25 labāko kriminālfilmu saraksta 16. vietā.

## Atsauces

## Ārējās saites
Sweet Smell of Success

***Sweet Smell of Success*** ir 1957. gada ASV *[[film noir]]* drāmas filma, kuras režisors ir Aleksandrs Makkendriks. Filmā galvenās lomas atveido Bērts Lankasters un Tonijs Kērtiss.

Filma stāsta par ietekmīgu žurnālistu Dž.Dž. Hansekeru (Lankasters), kurš izmanto savus sakarus, lai sabojātu savas māsas attiecības ar ģitāristu, kuru viņš uzskata par viņas necienīgu.

Filmas *Sweet Smell of Success* pirmizrāde notika  un to izplatīja *[[United Artists]]*. Lai gan filma sākotnēji saņēma negatīvas kritiķu atsauksmes un bija finansiāli neveiksmīga, to mūsdienās uzskata par klasiku, īpaši tās kinematogrāfijas un scenārija dēļ. 1993. gadā filma iekļauta ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filma".

## Atsauces

## Ārējās saites
Dienvidpapua

**Dienvidpapua** () ir Indonēzijas pirmās pakāpes administratīvā iedalījuma vienība ar speciālu statusu. Izvietojusies valsts dienvidaustrumos, aizņem Jaungvinejas salas Indonēzijas daļas dienvidaustrumus un Josa Sudarso salu. Provinces teritorija aptuveni atbilst papuasu tradicionālajam **Animha** (*Anim Ha*) reģionam. Administratīvi iedalās četros apriņķos. Provinces deklarētā galvaspilsēta ir jaunbūvējamā pilsēta Salora, bet faktiskais administratīvais centrs ir Merauke.

## Vēsture
Tagadējā province sākotnēji izveidota 1960. gados kā Meraukes apriņķis. 2002. gadā sadalīta četros apriņkos. Kā patstāvīga province izveidota 2022. gada 25. jūlijā.

## Atsauces

## Ārējās saites
Merauke

**Merauke** () ir pilsēta Indonēzijā, Dienvidpapuas provinces faktiskā galvaspilsēta un lielākā pilsēta. Izvietojusies Jaungvinejas salas dienvidos Arafuru jūras krastā. Reģionāls ekonomiskais, izglītības, kultūras un transporta centrs.

## Vēsture
Apdzīvotā vieta dibināta 1902. gadā kā Nīderlandes koloniālās administrācijas militārais postenis **Ermasu** (*Ermasoe*), lai novērstu marindu reidus kaimiņos esošajā Britu Jaungvinejā. Otrā pasaules kara laikā Merauke bija sabiedroto spēku gaisa un jūras bāze.

## Atsauces

## Ārējās saites
Sols Gudmens

**Džeimss Morgans Makgils** (), plašāk pazīstams ar pseidonīmu **Sols Gudmens** (, dzimis ) ir seriāla "Pārkāpt robežu" (2008—2013) un tā atvasinājuma "Labāk zvaniet Solam" (2015—2022) tēls. Tā autori ir Vinss Giligans un Pīters Gūlds, viņu attēlo aktieris Bobs Odenkērks.

Sols ir egocentrisks jurists no Albukerkes, kurš ir iesaistīts pilsētas noziedzīgajā vidē. Seriālā "Pārkāpt robežu" viņš ir metamfetamīna ražotāju Voltera Vaita (Braians Krenstons) un Džese Pinkmena (Ārons Pols) padomdevējs, kuram ir nozīmīga loma viņu narkobiznesā. Sols sadarbojas arī ar Gustavo Fringu un Maiku Ermantraudu, vēlāk palīdz Skailerai Vaitai ar naudas atmazgāšanu.

Seriālā "Labāk zvaniet Solam" ir parādīta Sola dzīve, advokāta darbs un tam sekojošā morālā pagrimšana sešus gadus pirms "Pārkāpt robežu" notikumiem, kā arī viņa dzīve pēc "Pārkāpt robežu" 5. sezonas notikumiem.

Pirmoreiz tēls parādījās seriāla "Pārkāpt robežu" otrās sezonas 8. sērijā. Tēlu radīja, lai sniegtu Volteram un Džesem ceļvedi viņu noziedzīgajās darbībās un padarītu to par seriāla galveno komisko tēlu Henka Šrēdera (Dīns Noriss) vietā. Sols vairākas reizes palīdzēja galvenajiem varoņiem un viņu padotajiem ar juridisku palīdzību un aizsardzību no DEA aģentu aizdomām, it sevišķi no Henka.

Angļu valodā tēla vārds *Saul Goodman* ir frāzes *it's all good, man* atdarinājums. Lai gan sākotnēji plānoja, ka Odenkērks piedalīsies tikai četrās epizodēs kā viesaktieris, viņš kļuva par neatņemamu "Pārkāpt robežu" sižeta sastāvdaļu. Pārsteidzot Giliganu un Gūldu ar savu sniegumu, trešajā sezonā Odenkērku pievienoja seriāla aktieru pamatsastāvam, kur viņš palika līdz seriāla beigām, bet vēlāk par viņu uzfilmēja atvasinājumu.

Tēls saņēma kritiķu un skatītāju atzinību un kļuva par vienu no visu laiku izcilākajiem televīzijas seriālu varoņiem. Odenkērks vairākas reizes nominēts *Primetime Emmy* balvai kā izcils aktieris galvenajā lomā dramatiskā seriālā par savu sniegumu seriālā "Labāk zvaniet Solam".
Džervisa līča teritorija

**Džervisa līča teritorija** () ir Austrālijas iekšēja federālā teritorija. Atrodas Tasmana jūras krastā; no sauszemes to no visām pusēm iekļauj Jaundienvidvelsa. Teritorija mazapdzīvota, vienīgās apdzīvotās vietas ir Džervisbejas (189 iedzīvotāji) un Rekbejas (152) ciemi. Teritorijas rietumos atrodas Jūras spēku koledža un lidlauks.

## Vēsture
Teritorija izveidota 1915. gadā lai formāli dotu piekļuvi jūrai Austrālijas galvaspilsētas teritorijai, kas ir eksklāvs Jaundienvidvelsā 130 km no Džervisa līča. Sākotnēji bija paredzēts izbūvēt tiešu dzelzceļa satiksmi starp Kanberu un piekrasti, bet tas netika īstenots. Teritoriju pārvalda valsts Infrastruktūras, transporta un reģionālās attīstības departaments, bet Austrālijas senātā tā pārstāvēta kā daļa no galvaspilsētas federālās teritorijas.

## Ģeogrāfija
Džervisa līča teritorija aizņem pussalu starp Džervisa līci (*Jervis Bay*) ziemeļos un Reka līci (*Wreck Bay*) dienvidos, kā arī zemes strēli starp jūru un Sentdžordža baseinu. Daļa teritorijas ietilpst Boderi nacionālajā parkā.

## Atsauces

## Ārējās saites
Marko Švarcs

**Marko Švarcs** (; dzimis  Fillahā) ir Austrijas kalnu slēpotājs,  sudraba medaļas ieguvējs komandu sacensībās, 2021. gada pasaules čempions kombinācijā.

## Karjera
Piedalījās 2012. gada ziemas jaunatnes olimpiskajās spēlēs Insbrukā. Izcīnīja trīs zelta medaļas: kombinācijā, milzu slalomā un jaukto komandu sacensībās. 2014. gada Pasaules čempionātā junioriem uzvarēja supergigantā un ieguva bronzas medaļu nobraucienā. Pēc gada nākamajā Pasaules čempionātā junioriem izcīnīja sudraba godalgu slalomā. Pasaules kausa sacensībās debitēja  Levi, Somijā. Pirmo reizi vietu uz goda pjedestāla Pasaules kausa posmos izcīnīja , slaloma sacensībās Itālijā ieņemot 3. vietu.

Pasaules čempionātā pirmo reizi piedalījās 2017. gadā Sanktmoricā. Startēja tikai slalomā un ieņēma 7. vietu.  Phjončhanā izcīnīja sudraba medaļu jaukto komandu sacensībās. Individuāli labāko rezultātu sasniedza kombinācijā, ieņemot 4. vietu, bet slalomā ierindojās 11. vietā.

 Oslo izcīnīja pirmo uzvaru Pasaules kausa posmos paralēlā slaloma sacensībās. 2019. gada Pasaules čempionātā Švarcs izcīnīja trīs medaļas — bronzu slalomā un kombinācijā, kā arī sudraba godalgu komandu sacensībās.  Adelbodenē pirmo reizi uzvarēja Pasaules kausa posmā slalomā. 2021. gada Pasaules čempionātā, kas risinājās Kortīnā d'Ampeco, izcīnīja zelta medaļu kombinācijā un bronzu milzu slalomā. 2020.—2021. gada Pasaules kausa sezonā ieguva mazo kristāla globusu par uzvaru slaloma disciplīnas kopvērtējumā. Visu disciplīnu kopvērtējumā ieņēma 3. vietu.

 Pekinā labāko rezultātu sasniedza kombinācijā, kur ieņēma 5. vietu. Slalomā bija 17. vietā, bet milzu slalomā 14. vietā. 2023. gada Pasaules čempionātā izcīnīja sudraba medaļu kombinācijā un bronzu milzu slalomā.

## Rezultāti
### Olimpiskās spēles

### Pasaules čempionāts

## Atsauces

## Ārējās saites
Neon Shark vs Pegasus

***Neon Shark vs Pegasus***, pazīstams arī kā ***NEON SHARK vs Pegasus (Deluxe: Presented by Trevis Barker)***, ir amerikāņu repera un dziedātāja *[[Trippie Redd]]* albums, kas tika veidots sadarbībā ar bundzinieku Trevisu Bārkeru. Tas tika izdots 2021. gada 19. februārī kā *Trippie* trešā studijas albuma *[[Pegasus (albums)|Pegasus]]* *Deluxe* versija. Albumā ir piedalās arī *[[Machine Gun Kelly]]*, *[[Blackbear]]*, Čino Moreno, *[[Scarlxrd]]* un *[[ZillaKami]]*. Albuma oriģinālā versija (kas ir iekļauta šajā izdevumā) tika izdota 2020. gada 30. oktobrī, un tajā piedalās *Myiah Lynnae*, *Yung LB*, *[[PartyNextDoor]]*, Kriss Brauns, *[[Rich The Kid]]*, *[[Young Thug]]*, *[[Future]]*, *[[Lil Mosey]]*, *[[Quavo]]*, *[[Busta Rhymes]]*, Šons Kingstons, *Doe Boy*, *[[Lil Wayne]]*, *HoodyBaby *un *[[Swae Lee]]*.
Banka (sala)

**Banka** (, ) ir sala Indonēzijā. Administratīvi ietilpst Banka-Belitunas provincē, tās galvenā sala. Administratīvi iedalās četros apriņķos un vienā pilsētā. Lielākā apdzīvotā vieta ir provinces centrs Pankalpinana salas austrumu krastā.

## Ģeogrāfija
Sala izvietojusies Indonēzijas rietumdaļā. 13 km platais Bankas šaurums to atdala no Sumatras rietumos, bet Gasparas šaurums austrumos — no Belitunas salas. Ziemeļu krastus apskalo Natunas jūra, bet dienvidu — Javas jūra. Salas reljefs paugurains ar plašiem līdzenumiem, augstākais punkts ir Bui kalns  vjl. Salā valda tropiskais klimats. Ainavā dominē tropiskie lietusmeži un purvi. Audzē galvenokārt rīsus, piparus, kaučuku. Ievērojamas alvas atradnes.

## Atsauces

## Ārējās saites
Pankalpinana

**Pankalpinana** (; ) ir pilsēta Indonēzijā, Bankas-Belitunas provinces administratīvais centrs un lielākā pilsēta. Izvietojusies Bankas salas austrumu krastā. Lielākā daļa iedzīvotāju ir malajieši un ķīnieši.

## Vēsture
Pilsētu 1757. gadā dibināja Palembanas sultāns pēc tam, kad salā tika atklātas bagātīgas alvas iegulas. Vēlākos gados sala un pilsēta vairākkārt mainīja īpašniekus, tā pārmaiņas atradās Nīderlandes un Lielbritānijas valdījumā. Pēc atsevišķas Bankas-Belitunas provinces izveidošanas 2000. gadā Pankalpinana kļuva par tās galvaspilsētu.

## Atsauces

## Ārējās saites
Niasa

**Niasa** () vai **Niha** () ir Indonēzijai piederoša sala Indijas okeānā. Administratīvi ietilpst Ziemeļsumatras provincē; iedalās četros apriņķos un vienā pilsētā. Lielākā apdzīvotā vieta ir Gununsitoli pilsēta salas ziemeļaustrumu krastā. Lielākā daļa iedzīvotāju ir niasi.

## Ģeogrāfija
Sala izvietojusies Indonēzijas rietumdaļā, pieder Lielajām Zunda salām. 100 km platais Mentavai šaurums to atdala no Sumatras austrumos. Kopā ar Batu salām dienvidos un Hinako salām pie Niasas rietumu krasta reizēm tiek dēvētas par Niasas arhipelāgu. Salas reljefs paugurains, augstākais punkts ir Lelematua kalns  vjl. Salā valda tropiskais klimats. Ainavā dominē tropiskie lietusmeži.

Sala ievērojami cieta 2004. gada Indijas okeāna zemestrīcē, kurā gāja bojā 122 cilvēki un vairāki tūkstoši palika bez pajumtes, kā arī 2005. gada Niasas-Simeulue zemestrīcē, kurā gāja bojā 800, bet bez pajumtes palika vairāki tūkstoši cilvēku. Zemestrīču un tām sekojošo cunami ietekmē salas krasta līnija vairākās vietās pārvietojās par 50 metriem iekšzemē.

## Atsauces

## Ārējās saites
Johans Lotariuss fon Malcāns

**Johans Lotariuss Frīdrihs fon Malcāns** (*Johann Lotharius Friedrich von Maltzahn*; 1719—1756) bija vācu izcelsmes Dānijas diplomāts.

## Dzīvesgājums
Dzimis 1719. gada 13. aprīlī Grūbenhāgenas pilī Mēklenburgā tās īpašnieka Levina Joahima fon Malcāna ģimenē. Pēc tam, kad viņš iestājās Dānijas dienestā, viņu nosūtīja diplomātiskā uz Pēterburgu, kur 1750. gadā viņš nodibināja brīvmūrnieku ložu "Klusēšana" (*Zur Verschweigenheit*). 1751. gadā iecēla par Dānijas vēstnieku Krievijas Impērijā. Miris 1756. gada 31. decembrī.

## Literatūra
* Peter Vedel. "Johann Lotharius Friedrich von Maltzahn". *Dansk Biografisk Lexikon*, København: Gyldendal 1887-1905.
* Maltzahn und Lisch, *Lebensbilder aus dem Geschlechte Maltzahn*. Rostock 1871.
Indzera ezers

**Indzera ezers** (*Inzera ezers, Indzeru ezers, Indzers, Indzeris*) atrodas Alūksnes novada Alsviķu pagastā un ir viens no lielākajiem novada ezeriem. Ezerā atrodas trīs salas — Liepu sala, Strazdu sala un Cepurīte. Visas trīs Indzera ezera salas ir trešā vecākā (kopš 1926. gada) aizsargājamā teritorija Latvijā. Salas klāj dabiski veci meži ar bagātīgu augu valsti. Indzera ezers ir Alūksnes novada publiskā ūdenstilpne, kuru apsaimnieko Alūksnes novada pašvaldības aģentūra “ALJA”.

Uz ezera pussalas reiz atradusies Eduarda Rūdolfa fon Tranzē līgavai Annai Liānai fon Volfai dāvātā koka ēka — vasaras pils. Vasaras pils nodegusi 1926. gadā, tagad no vasaras pils skatāmi tikai pamati un pagraba ķieģeļu velve.

Ezerā sastopamās zivis: plicis, asaris, karūsa, līdaka, līnis, plaudis, rauda, kā arī rudulis.

## Atsauces
Josa Sudarso sala

**Josa Sudarso sala** () ir sala Indonēzijā. Administratīvi ietilpst Dienvidpapuas provinces Meraukes apriņķī. Lielākā apdzīvotā vieta ir Kimaamas ciems salas austrumu krastā. Nīderlandes administrācijas laikā dēvēta par **Frederika Hendrika salu** (*Frederik Hendrikeiland*), bet pēc nonākšanas Indonēzijas kontrolē 1963. gadā pārdēvēta par godu indonēziešu kara flotes virsniekam Josam Sudarso, kurš gāja bojā kaujās par Jaungvineju. Bieži dēvēta arī vietējo valodu nosaukumos **Doloka** (*Pulau Dolok*), **Kolepoma** (*Pulau Kolepom*) vai **Kimaama** (*Pulau Kimaam*).

## Ģeogrāfija
Sala izvietojusies Indonēzijas austrumdaļā Arafuru jūrā pie Jaungvinejas dienvidrietumu krasta. Ap 2,5 km platais Muli šaurums to šķir no Jaungvinejas krasta austrumos un  Komolonas salas dienvidaustrumos. Sala zema, augstākais punkts 10 m vjl. Salā valda tropiskais klimats. Ainavā dominē tropiskie lietusmeži. Salas rietumu daļu aizņem Dolokas salas dabas rezervāts.

## Atsauces

## Ārējās saites
Marta Basīno

**Marta Basīno** (; dzimusi  Kuneo) ir itāļu kalnu slēpotāja, divkārtēja pasaules čempione.

## Karjera
2014. gada Pasaules čempionātā junioriem izcīnīja zelta medaļu milzu slalomā. Pasaules kausa sacensībās debitēja  Lencerheidē 18 gadu vecumā, ieņemot 19. vietu milzu slalomā. Pasaules čempionātā pirmo reizi piedalījās 2011. gadā. Startēja tikai milzu slalomā, pirmajā braucienā ieņēma 8. vietu, bet otrajā nefinišēja.  pirmo reizi izcīnīja vietu uz goda pjedestāla Pasaules kausa posmā Zeldenē, ieņemot 3. vietu milzu slalomā.  

 Phjončhanā ieņēma 5. vietu milzu slalomā, kombinācijā bija 10. vietā, bet slalomā nefinišēja. 2019. gada Pasaules čempionātā Orē izcīnīja bronzas medaļu komandu sacensībās. Individuāli gan milzu slalomā, gan kombinācijā ieņēma 13. vietu.  milzu slalomā Kilingtonā guva savu pirmo uzvaru Pasaules kausa posmos.

2021. gada Pasaules čempionātā izcīnīja zelta medaļu paralēlajā milzu slalomā. 2020.—2021. gada sezonā izcīnīja mazo kristāla globusu, uzvarot Pasaules kausa milzu slaloma ieskaitē. Sezonas laikā uzvarēja četros Pasaules kausa posmos.  ieņēma 17. vietu supergigantā un 8. vietu komandu sacencībās, bet milzu slalomā un kombinācijā nefinišēja. 2023. gada Pasaules čempionātā kļuva par pasaules čempioni supergigantā.

## Rezultāti
### Olimpiskās spēles

### Pasaules čempionāts

## Atsauces

## Ārējās saites

*
Rafaels Hāzers

**Rafaels Hāzers** (; dzimis  Insbrukā) ir Austrijas kalnu slēpotājs, 2025. gada pasaules čempions milzu slalomā. Viņa vecākā māsa Rikarda Hāzere arī ir kalnu slēpotāja.

## Karjera
2017. gada Pasaules čempionātā junioriem Orē izcīnīja sudraba medaļu supergigantā un bronzu nobraucienā. 2018. gada Pasaules čempionātā junioriem Davosā ieguva brozu kombinācijā. Pasaules kausa sacensībās debitēja  Hinterštoderē ar 23. vietu supergigantā. Pirmo rezi vietu uz goda pjedestāla Pasaules kausa posmos izcīnīja  Bormio, ieņemot 2. vietu supergigantā.

Piedalījās  Pekinā. Kombinācijā ieņēma 7. vietu, milzu slalomā bija 11. vietā, bet supergigantā nefinišēja. Savā pirmajā Pasaules čempionātā 2023. gadā izcīnīja bronzas medaļu kombinācijā. 2025. gada Pasaules čempionātā Zālbahā supergigantā ieguva sudraba godalgu, bet milzu slalomā negaidīti kļuva par pasaules čempionu.

## Rezultāti
### Olimpiskās spēles

### Pasaules čempionāts

## Atsauces

## Ārējās saites
Gununsitoli

**Gununsitoli** () ir pilsēta Indonēzijā, Niasas salas lielākā pilsēta. Administratīvi ietilpst Ziemeļsumatras provincē kā apriņķa līmeņa pilsēta.

## Vēsture
Apdzīvotā vieta kā **Luaha** zināma kopš 16. gadsimta, kur Nou upes grīvā mituši harefas, zebua un telaumbanua klani. Tagadējā apdzīvotā vieta veidojusies kopš 17. gadsimta kā vairāki secīgi holandiešu cietokšņi, kas būvēti aizsardzībai pret niasiem. Līdz pat 1914. gadam tā bija vienīgā vieta salā, ko efektīvi kontrolēja holandieši. Kopš 2008. gada Gununsitoli piešķirts apriņķa līmeņa pilsētas statuss.

## Atsauces

## Ārējās saites
Bindžai

**Bindžai** () ir pilsēta Indonēzijā, Sumatras salas ziemeļos. Administratīvi ietilpst Ziemeļsumatras provincē kā apriņķa līmeņa pilsēta. Atrodas  uz rietumiem no provinces galvaspilsētas Medanas un ietilpst tās aglomerācijā. Lielākā daļa iedzīvotāju ir malajieši, javieši, karo un bataki. 83% iedzīvotāju ir musulmaņi, 10% — kristieši, bet 6% — budisti.

## Vēsture
Pilsētas izvietojusies Sumatras austrumu piekrastes līdzenumā Binai upes un tās pietekas Menčirimas satekā. Pilsēta izaugusi no maza ciema upes krastā; tās nosaukums aizgūts no vietējās mango pasugas *Mangifera caesia*, ko malajiešu valodā dēvē par bindžai. Kopš 1956. gada pilsētai ir apriņķa līmeņa pašvaldības statuss. Iedzīvotāji nodarbināti galvenokārt tirdzniecībā un pārtikas rūpniecībā; pilsētas apkārtnē nozīmīgas rambutāna plantācijas.

## Atsauces

## Ārējās saites
Ekstāze (2018. gada filma)

**"Ekstāze"** () ir 2018. gada Beļģijas un Francijas psiholoģiska šausmu filma, kuras režisors un scenārija autors ir Gaspars Noē. Filmā galvenās lomas atveido gandrīz tikai dejotāji, kuriem visiem, izņemot Sofiju Butellu un Suheilu Jakubu, nebija nekāda aktieru pieredzes.

Filmas darbība norisinās 1996. gadā un tā stāsta par vairākiem franču dejotājiem, kas pulcējas mēģinājumam nomaļā un tukšā skolas ēkā. Visas nakts svinības pārvēršas par murgu, kad viņi uzzina, ka sangrijai ir pievienots LSD.

Filmas "Ekstāze" pirmizrāde notika  Kannu kinofestivālā, kur tā saņēma *Art Cinema Award* balvu. Filma saņēma pozitīvas kritiķu atsauksmes, slavējot režiju, kinematogrāfiju, skaņu celiņu un horeogrāfiju, lai gan kritizēja vardarbību un konkrēta stāsta trūkumu.

## Atsauces

## Ārējās saites
Stenlijs Donens

**Stenlijs Donens** (, dzimis , miris ) bija amerikāņu kinorežisors, kinoproducents, horeogrāfs un dejotājs. Dēvēts par "Holivudas mūziklu karali".

Donena pazīstamākās režisētās filmas ir "Pilsētā" (*On the Town*, 1949) un "Dziedot lietū" (1952), ko viņš režisēja kopā ar Džīnu Kelliju. To bieži dēvē par vienu no visu laiku labākajām filmām. Citas viņa pazīstamākās filmas ir *[[Royal Wedding]]* (1951), *[[Seven Brides for Seven Brothers]]* (1954), "Vienmēr ir jauks laiks" (*It's Always Fair Weather*, 1955), "Jocīgā seja" (*Funny Face*, 1957), "Bez aplinkiem" (*Indiscreet*, 1958) un "Šarāde" (1963).

1997. gadā saņēma Kinoakadēmijas goda balvu.

## Atsauces

## Ārējās saites
Henrijs Mansīni

**Henrijs Mansīni** (; dzimis  kā **Enriko Nikola Mančīni** (*Enrico Nicola Mancini*), miris ) bija amerikāņu komponists, diriģents un filmu oriģinālmūzikas autors. Bieži minēts kā viens no visu laiku labākajiem komponistiem filmu vēsturē. Savas karjeras laikā saņēmis četras Amerikas Kinoakadēmijas balvas, Zelta globusa balvu, 12 ''Grammy'' balvas, kā arī *Grammy* balvu par mūža ieguldījumu. Kopumā viņš nominēts 18 Kinoakadēmijas balvām un 72 *Grammy* balvām.

Vislabāk pazīstams ar mūziku "Rozā pantera" (*The Pink Panther*) filmu sērijai, kā arī ar dziesmu *Moon River* no filmas "Brokastis pie "Tifanija"" (1961). Bieži sadarbojies ar režisoru Bleiku Edvardsu.

Mansīni radījis mūziku arī tādām filmām kā *[[Creature from the Black Lagoon]]* (1954), "Ļaunuma pieskāriens" (1958), *[[Imitation of Life]]* (1959), *[[Days of Wine and Roses]]* (1962), *[[Experiment in Terror]]* (1962), "Šarāde" (1963), ''The Killers'', "Lielās autosacīkstes" (1965), "Nogaidi kad satumsīs" (*Wait Until Dark*, 1967), *[[The Party]]* (1968), *[[Mommie Dearest]]* (1981), "Viktor, Viktorija" (*Victor/Victoria*, 1982), *[[Lifeforce]]* (1985) un "Lieliskais peļu detektīvs" (1992).

## Atsauces

## Ārējās saites
Šarāde (filma)

**"Šarāde"** () ir 1963. gada ASV romantiska komēdijas mistērijas filma, kuras režisors un producents ir Stenlijs Donens. Filmā galvenās lomas atveido Kerijs Grānts, Odrija Hepbērna, Volters Matau un Džeimss Kobērns.

Filma stāsta par sievieti, kuru Parīzē vajā vairāki vīrieši, kuri vēlas atgūt naudu, ko viņas nelaiķa vīrs bija nozadzis.

Filmas "Šarāde" pirmizrāde notika  un to izplatīja *[[Universal Pictures]]*. Filma saņēma pozitīvas kritiķu atsauksmes, slavējot scenāriju, kā arī Hepbērnas un Grānta sadarbību. "Šarāde" bieži tiek dēvēta par "labāko Hičkoka filmu, ko Hičkoks nekad neuzņēma". Filmu filmēja uz vietas Parīzē. Tā pazīstama arī ar savu mūziku, ko radījis Henrijs Mansīni. Filmu nominēja Amerikas Kinoakadēmijas balvai kategorijā "Labākā dziesma".

2022. gadā filma iekļauta ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filma".

Tā kā *Universal Pictures* filmā neatainoja paziņojumu par autortiesībām, filma uzreiz pēc izlaišanas kļuva par neaizsargājamu darbu.

## Sižets

Amerikāņu sinhronā tulce Regīna Lamperta slēpošanas brīvdienās nolemj šķirties no vīra Čārlza. Kad viņa atgriežas Parīzē, viņas lielais dzīvoklis ir pilnīgi tukšs. Francijas policija viņai paziņo, ka viņas vīrs tika nogalināts, acīmredzot, mēģinot aizbēgt, un iedod viņai uz mirušā vīrieša līķa atrastu somu ar dažām mantām, tostarp piezīmju grāmatiņu, vairākas pases uz viņa vārda un vēstuli viņai.

ASV vēstniecībā, no CIP aģenta, viņa uzzin, ka viņas vīrs ar vairākiem citiem Otrā pasaules kara laikā nozaga 250 tūkstošus ASV dolāru. Taču Regīnas topošais vīrs šo naudu slēpa no līdzdalībniekiem, un tagad bijušie kolēģi cenšas to atrast. Viņi ir pārliecināti, ka atraitne zina, kur viņi atrodas, un agrāk vai vēlāk viņa viņus novedīs pie laupījuma. Regīnai draud nopietnas un ļoti reālas briesmas, tāpēc lieti noder cita amerikāņa — Pītera Džošua palīdzība un atbalsts, kuru viņa satika jau atvaļinājumā.
left|thumb|308x308px|Grānts un Hepbērna

## Atsauces

## Ārējās saites
Padansidempuana

**Padansidempuana** () ir pilsēta Indonēzijā, Sumatras salas ziemeļdaļā. Administratīvi ietilpst Ziemeļsumatras provincē kā apriņķa līmeņa pilsēta. Izvietojusies kalnu ielejā Ankolas upes krastos  ap  uz dienvidiem no provinces galvaspilsētas Medanas. Lielākā daļa iedzīvotāju ir ankoli, kā arī tobi un javieši. 90% iedzīvotāju ir musulmaņi, 9% — kristieši.

## Vēsture
Tagadējās pilsētas apvidus kopš seniem laikiem zināms kā zivju un sāls tirdzniecības vieta. Pirmais cietoksnis, kas lika pamatus pilsētai, uzcelts 1821. gadā Tuanku Lelo vadībā. Nīderlandes administrācijas laikā pilsēta bija Tapanuli reģiona administratīvais centrs. Apriņķa līmeņa pašvaldības statuss kopš 2001. gada.

## Atsauces

## Ārējās saites
Vizuļi

**Vizuļi** () ir viengadīgu lakstaugu graudzāļu dzimtas ģints, kuras savvaļā ir sastopamas Eirāzijas mērenajā joslā, Ziemeļāfrikā un dažās Atlantijas okeāna salās. Latvijā ir sastopama tikai viena suga — parastais vizulis (*Briza media*).

Dažas vizuļu sugas tiek audzētas kā krāšņumaugi. Dažas sugas uzturā izmanto vairāku zvīņspārņu sugu kāpuri, tostarp *[[Coleophora lixella]].*

## Sugas
Vizuļu ģintī ir akceptētas šādas sugas:

* *Briza humilis* M.Bieb.
* *Briza marcowiczii* Woronow
* *Briza maxima* L.
* *Briza media* L. — parastais vizulis
* *Briza minor* L.

Vairāk nekā simts sugas, kas senāk tika klasificētas kā vizuļi, mūsdienās ir pārklasificētas citās ģintīs, tostarp, *[[Smilgas (ģints)|Agrostis]]*, *Airopsis*, *Chascolytrum*, *Desmazeria*, *Desmostachya*, *Distichlis*, *[[Eragrostes|Eragrostis]]*, *[[Ūdenszāles|Glyceria]]*, *Halopyrum*, *Neesiochloa*, *[[Skarenes|Poa]]*, *Tribolium*, *[[Zeltauzītes|Trisetum]]* un *Uniola*.

## Atsauces
Progress MS-22

***Progress MS-22*** (***Прогресс МС-22***; SKS apzīmējums ***ISS-83P***) bija Krievijas automātisks *[[Progress-MS]]* sērijas kravas kosmosa kuģis, kas Starptautiskajā kosmosa stacijā (SKS) nogādāja kravu. Tas orbītā tika palaists 2023. gada 9. februārī. *Progress MS-22* darbību beidza 2023. gada 21. augustā.

## Krava
Kopējā kravas masa starta brīdī bija 2534 kg. Īpašajās tvertnēs ietilpa degviela (), saspiestas gāzes (slāpeklis) (), ūdens (). Hermētiskajā kravas telpā (pavisam ) bija iekārtas stacijas apkalpošanai un zinātniskajiem pētījumiem, pārtikas preces, apģērbs, higiēnas, medicīnas preces.

## Lidojuma gaita
*Progress MS-22* tika palaists  06:15:36 *[[Universālais koordinētais laiks|UTC]]* ar nesējraķeti *[[Sojuz-2.1a]]* no Baikonuras kosmodroma.
11. februārī 08:45:21 *UTC* kosmosa kuģis saslēdzās ar SKS automātiskā režīmā pie *[[Zvezda (SKS)|Zvezda]]* moduļa.

2023. gada 20. augustā 23:50:30 *UTC* *Progress MS-22* atvienojās no SKS. 21. augustā 02:58:41 *UTC* tika iedarbināts dzinējs bremzēšanas manevram. Kravas kuģis iegāja Zemes atmosfēras blīvajos slāņos un sadega. Nesadegušās daļas aptuveni 03:35 *UTC* iekrita Klusā okeāna dienvidu daļā.

## Stacijas orbītas paaugstināšanas manevri

## Atsauces

## Ārējās saites

* Progress MS-22 lifts off Anatoly Zak
* Progress-MS 01 — 24 Gunter Dirk Krebs
Mitauische Zeitung

***Mitauische Zeitung*** (no vācu valodas — 'Jelgavas avīze') bija Jelgavas laikraksts, kas ar dažādiem nosaukumiem vācu valodā iznāca no 1766. līdz 1916. gadam.

Sākotnējais laikraksta nosaukums bija ***Mitauischen Nachrichten*** ('Jelgavas ziņas', 1766—1775) un tā pirmais redaktors bija Johans Georgs Hāmanis. To iespieda Kurzemes hercoga galma tipogrāfijā Jelgavā, kas piederēja Kristiānam Lītkem, tad viņa atraitnei Annai Marijai, bet no 1769. gada Johanam Frīdriham Štefenhāgenam.

1775. gadā laikraksta izdošanu ar jaunu nosaukumu **"Jelgavas Zinātniskā un politiskā avīze"** (*Mitauische Gelehrte und Politische Zeitung*, 1775-1776), **"Jelgavas Politiskā avīze"** (*Mitauische Politische Zeitung*, 1777—1784), tad **"Jelgavas mēnešraksts"** (*Mitauische Monatsschrift*, 1784—1785) un "Jelgavas avīze", pārņēma Pētera akadēmija, un par redatoru iecēla retorikas profesoru Johanu Nikolaju Tīlingu, pēc tam latīņu valodas un literatūras profesoru Matīsu Frīdrihu Vatsonu (1778—1805).

1811. gadā laikrakstu pārdēvēja par **"Vispārējo vācu avīzi Krievijai"** (*Allgemeine deutsche Zeitung für Rußland *), bet 1832. gadā atkal par "Jelgavas avīzi".

Vēlāk ar šo nosaukumu latviešu valodā iznāca **"Jelgavas Avīze"** (1933—1934), kuru pārdēvēja par **"Zemgales Novada Jelgavas Avīzi"**.

## Literatūra
* Brandt, Gisela: Die Mitauischen Nachrichten und ihre Nachfolger (1766—1810). In: Jörg Riecke / Britt-Marie Schuster (Hgg.): Deutschsprachige Zeitungen in Mittel- und Osteuropa. Sprachliche Gestalt, historische Einbettung und kulturelle Traditionen. Berlin: 2005, S. 89—108.
* Von den „Mitauischen Politischen und Gelehrten Zeitungen“ über die „Mitauische Gelehrte u. Politische Zeitung“ zur „Mitauischen Politischen Zeitung“ (1777—1784). In: Gisela Brandt (Hg.): Beiträge zur Geschichte der deutschen Sprachen im Baltikum. Bd. 3. Stuttgart: 2003, S. 167—187.
* Textsorten und Textsortenstile in den „Mitauischen Politischen und Gelehrten Zeitungen“ (1775/76). In: Gisela Brandt (Hg.): Beiträge zur Geschichte der deutschen Sprache im Baltikum. Bd. 2. Stuttgart: 2000, S. 153—187.
* Textsorten und Textsortenstile in den „Mitauischen Nachrichten“ (1766—1775). In: Gisela Brandt (Hg.): Beiträge zur Geschichte der deutschen Sprache im Baltikum. Bd. 2. Stuttgart: 1996, S. 211—270.
* Dimants, Ainars: Die Entwicklung der Massenmedien in Lettland nach der zweiten Unabhängigkeit. Berlin: 2003 (*PhD* disertācija).
* Oldekop, August: Zeitungen und Zeitschriften in Mitau. In: St. Petersburgische Zeitschrift 3 (1822), S. 255—261.
* Riecke, Jörg / Theobald, Tina (Hgg.): Deutschsprachige Zeitungen im östlichen Europa. Ein Katalog. Bremen: 2019, S. 111—114.
* Šemeta, Aiga: Deutschsprachige Periodika in Livland und Kurland vor 1800. In: Heinrich Bosse / Otto-Heinrich Elias / Thomas Taterka (Hgg.): Baltische Literaturen in der Goethezeit. Würzburg: 2010, S. 353—379.
* Weber, Albert: Bibliographie deutschsprachiger Periodika aus dem östlichen Europa. Teil 1: Zeitungen und Zeitschriften. Regensburg: 2013, S. 714

## Atsauces
Pematansiantara

**Pematansiantara** () ir pilsēta Indonēzijā, Sumatras salas ziemeļdaļā. Administratīvi ietilpst Ziemeļsumatras provincē kā apriņķa līmeņa pilsēta. Izvietojusies salas austrumdaļas līdzenumā Bahbolonas upes krastos  ap  uz dienvidaustrumiem no provinces galvaspilsētas Medanas. Lielākā daļa iedzīvotāju ir bataki (61%), javieši (22%) un ķīnieši (7%); 51% iedzīvotāju ir kristieši, 46% — musulmaņi, 4,4% — budisti.

## Vēsture
Līdz 1907. gadam Pematansiantara bija bataku klana Damaniku vadītas Siantaras karalistes centrs. No 1907. līdz 1942. gadam pilsēta bija Nīderlandes kolonija ar autonomu statusu; no 1942. līdz 1945. gadam — Japānas okupācijā, bet 1945. gadā tai piešķirts autonoms statuss Indonēzijas sastāvā. Kopš 1965. gada apriņķa līmeņa pilsēta, vienlaicīgi no 1974. līdz 2008. gadam bija Simalununas apriņķa centrs.

## Atsauces

## Ārējās saites
Pārejoša išēmiska lēkme

**Pārejoša išēmiska lēkme** (**tranzitora išēmiska lēkme (TIL)**), pazīstams kā **mini-insults**, ir neliels insults, kura pamanāmie simptomi parasti beidzas mazāk nekā stundas laikā. Tas izraisa tādus pašus simptomus, kas saistīti ar insultu, piemēram, vājumu vai nejutīgumu vienā ķermeņa pusē, pēkšņu redzes aptumšošanos vai zudumu, grūtības runāt vai saprast valodu, neskaidru runu vai apjukumu.

Visas insulta formas, tostarp TIL, rodas no centrālās nervu sistēmas asinsrites traucējumiem. TIL izraisa īslaicīgus smadzeņu asinsrites (CBF) traucējums. Galvenā atšķirība starp lielu insultu un TIL nelielo insultu ir tas, cik daudz audu nāves (infarkta) pēc tam var noteikt, izmantojot medicīnisko attēlveidošanu. Lai gan TIL pēc definīcijas ir jāsaista ar simptomiem, insulti var būt arī asimptomātiski vai klusi. Klusā insulta gadījumā, kas pazīstams arī kā *klusais cerebrāls infarkts* (SCI), attēlveidošanā ir nosakāms pastāvīgs infarkts, taču nav uzreiz novērojamu simptomu. Vienai un tai pašai personai var būt smagi insulti, nelieli insulti un klusi insulti jebkurā secībā.

TIL rašanās ir liela insulta riska faktors, un daudziem cilvēkiem 48 stundu laikā pēc TIL ir smags insults. Visi insulta veidi ir saistīti ar paaugstinātu nāves vai invaliditātes risku. Atzīšana, ka ir notikusi TIL, ir iespēja sākt ārstēšanu, tostarp medikamentus un dzīvesveida izmaiņas, lai novērstu turpmākus insultus.

## Atsauces
Okupētā Japāna

**Okupētā Japāna** (, angļu: *Japan under Allied Occupation*) ir periods Japānas vēsturē no 1945. līdz 1952. gadam, kad valsti pēc sakāves Otrajā pasaules karā okupēja sabiedroto spēki. Šī sabiedroto okupācija ir vienīgā reize Japānas vēsturē, kad Japānu ir iekarojušas citas valstis. Līdz ar Sanfrancisko miera līguma parakstīšanu 1951. gada 8. septembrī Japāna atjaunoja sevi kā līdzvērtīgu pasaules sabiedrības locekli un 1952. gada 28. aprīlī līdz ar līguma stāšanos spēkā atguva savu suverenitāti, un okupācija beidzās.

## Karogi

Attēls:Flag of Japan (1870–1999).svg|Japānas valsts karogs no 1870 līdz 1999. gadam
Attēls:Flag_of_Allied_Occupied_Japan.svg|Civilais un jūrniecības karogs


## Atsauces

## Ārējās saites

* American Occupation of Japan, Voices of the Key Participants in the Claremont Colleges Digital Library
* J.C.S 1380/15 Basic Directive for Post-surrender Military Government in Japan Proper
* A sweet memory: My first encounter of an American soldier 
* Japanese Press Translations produced by the General Headquarters of SCAP 
* Mary Koehler slides, photographs documenting her experiences as secretary to the Chief of the Forestry Division, Natural Resources Section, General Headquarters, Supreme Commander for the Allied Powers, 1945 - 1949. at the University of Maryland libraries
* Robert P. Schuster photographs and negatives, photographs from the experiences of medical equipment repair specialist for the Allied Forces in 1946. At the University of Maryland libraries.
Džeimss Krofords

**Džeimss Krofords** (; dzimis  Toronto) ir Kanādas kalnu slēpotājs,  bronzas medaļas ieguvējs kombinācijā un 2023. gada pasaules čempions supergigantā.

## Karjera
Pasaules kausa sacensībās debitēja  Kicbīelē supergigantā, bet nefinišēja. 2016. gada Pasaules čempionātā junioriem izcīnīja sudraba medaļu supergigantā. Nākamajā Pasaules čempionātā junioriem 2017. gadā Orē ieguva zelta medaļu komandu sacensībās.

 Phjončhanā ieņēma 20. vietu kombinācijā un 29. vietu milzu slalomā. Startēja arī supergigantā, bet nefinišēja. Pirmo reizi Pasaules čempionātā piedalījās 2019. gadā Orē. Vienīgais starts bija supergigantā, kurā ieņēma 36. vietu. 2021. gada Pasaules čempionātā Kortīnā d'Ampeco labāko rezultātu sasniedza kombinācijā — 4. vietu.

 Pekinā izcīnīja bronzas medaļu kombinācijā. Tā bija vēsturiski pirmā olimpiskā medaļa Kanādai šajā disciplīnā. Arī pārējās disciplīnās, kurās startēja, iekļuva sešiniekā, ieņemot 4. vietu nobraucienā un 6. vietu supergigantā.  pirmo reizi kāpa uz goda pjedestāla Pasaules kausa posmā. Supergiganta sacensībās Kvitfjellā, Norvēģijā, ieņēma 2. vietu, piekāpjoties tikai norvēģu kalnu slēpotājam Aleksanderam Omotam Kildem.

2023. gada Pasaules čempionātā Kurševelā izcīnīja zelta medaļu supergigantā, par vienu sekundes simtdaļu pārspējot Kildi.  nobraucienā Kicbīelē Krofords pirmo reizi karjerā uzvarēja Pasaules kausa posmā.

 labāko rezultātu sasniedza nobraucienā, ieņemot 9. vietu.

## Rezultāti
### Olimpiskās spēles

### Pasaules čempionāts

## Atsauces

## Ārējās saites
Flindersa sala

**Flindersa sala** () ir sala Austrālijas dienvidos, Firno salu grupas lielākā sala. Administratīvi ietilpst Tasmanijas štatā, veido atsevišķu Flindersas pašvaldību. Lielākā apdzīvotā vieta ir pašvaldības centrs Vaitmarka (170 iedzīvotāji).

## Ģeogrāfija
Sala izvietojusies Basa šauruma austrumu galā starp Austrāliju un Tasmaniju. Sala pauguraina, ap trešdaļu aizņem klinšu atsegumi; augstākais punkts ir Stšelecka kalns 756 m vjl salas dienvidos. Salā izveidotas vairākas aizsargājamās dabas teritorijas, tajā skaitā Stšelecka nacionālais parks salas dienvidos.

## Vēsture
Sala nodēvētas par godu britu jūrasbraucējam Metjū Flindersam (*Matthew Flinders*), pirmajam eiropietim, kurš izpētīja salu 1798. gadā. Sala bijusi apdzīvota jau ilgi pirms eiropiešu kolonizācijas, bet pamesta klimata pārmaiņu dēļ. 18. gadsimta beigās salas apkārtnē intensīvi tika medīti roņi, bet jau līdz 1828. gadam to krājumi izsīka. 1830. gados uz salu tika izsūtīti atlikušie Tasmanijas aborigēni, bet jau 1847. gadā atlikušie 47 tasmanieši tika pārcelti uz Oisterkovas apmetni pie Hobārtas. 19. gadsimta beigās salā sāka apmesties kolonisti no Tasmanijas un Jaundienvidvelsas. Mūsdienās salā ir tikai četras nelielas lauksaimnieku un lopkopju apmetnes. 

## Atsauces

## Ārējās saites
Kornēlija Hitere

**Kornēlija Hitere** (; dzimusi  Grācā) ir Austrijas kalnu slēpotāja,  un 2023. gada Pasaules čempionāta bronzas medaļniece supergigantā.

## Karjera
2011. gada Pasaules čempionātā junioriem izcīnīja divas bronzas medaļas — nobraucienā un supergigantā. Pasaules kausa sacensībās debitēja  Leikluisā, Kanādā, ar 43. vietu nobraucienā. 2013. gada decembrī izcīnīja savu pirmo pjedestālu Pasaules kausa posmos, ieņemot 3. vietu nobraucienā Valdizērā. Piedalījās  Sočos. Startēja tikai nobraucienā un ieņēma 24. vietu. Pasaules čempionātā pirmo reizi piedalījās 2015. gadā. Supergigantā ieņēma 4. vietu, bet nobraucienā ierindojās 15. vietā.

 izcīnīja pirmo uzvaru Pasaules kausa posmos supergigantā Lencerheidē.  Phjončhanā ieņēma 8. vietu supergigantā un 13. vietu nobraucienā. 2019. gada martā Pasaules kausa noslēguma posmā guva traumu un bija spiesta gandrīz pilnībā izlaist divas sezonas. Sacensību apritē pilnībā atgriezās 2021.—2022. gada sezonā, izcīnot vienu uzvaru un divas trešās vietas Pasaules kausa posmos.  ieņēma 7. vietu nobraucienā un 8. vietu supergigantā. 

2023. gada Pasaules čempionātā izcīnīja bronzas medaļu supergigantā, dalot trešo vietu ar norvēģu kalnu slepotāju Kajsu Vikhofu Lī.

 izcīnīja bronzas medaļu supergigantā.

## Rezultāti
### Olimpiskās spēles

### Pasaules čempionāts

## Atsauces

## Ārējās saites
Kinga sala

**Kinga sala** () ir sala Austrālijas dienvidos, Basa šaurumā. Administratīvi ietilpst Tasmanijas štatā, veido atsevišķu Kinga salas pašvaldību. Lielākā apdzīvotā vieta ir pašvaldības centrs Kari (768 iedzīvotāji).

## Ģeogrāfija
Sala izvietojusies Basa šauruma rietumu galā starp Austrāliju un Tasmaniju; tās rietumu krastu apskalo Lielais Austrālijas līcis. Sala pauguraina, augstākais punkts ir Džentleni kalns 162 m vjl salas dienvidaustrumos. Salā izveidotas vairākas aizsargājamās dabas teritorijas. Lavinijas dabas rezervāts salas ziemeļaustrumos iekļauts putniem nozīmīgo vietu, kā arī Rāmsaras mitraiņu sarakstā.

## Vēsture
Līdz eiropišu kolonizācijai sala bijusi neapdzīvota, un tajā nav atrastas pastāvīga vēsturiska apdzīvojuma pazīmes. Pirmais no eiropiešiem salu 1799. gadā arklāja britu kapteinis Rīds. Nodēvētas par godu Jaundienvidvelsas kolonijas gubernatoram Filipam Gidlijam Kingam (*Philip Gidley King*). 19. gadsimta sākumā roņu mednieki veidoja salā pagaidu apmetnes, bet tikai 1880. gados sākās salas pastāvīga kolonizēšana. Mūsdienās salas ekonomika bāzēta galvenokārt lauksaimniecībā (lopkopībā) un tūrismā.

## Atsauces

## Ārējās saites
Marisa Tomeja

**Marisa Tomeja** (; dzimusi ) ir amerikāņu aktrise.

1992. gadā par lomu komēdijā "Mans brālēns Vinnijs" (1992) viņa saņēma Amerikas Kinoakadēmijas balvu kategorijā "Labākā aktrise otrā plāna lomā". Kinoakadēmijas balvai nominēta par lomām filmās "Guļamistabā" (*In the Bedroom*, 2001) un "Cīkstonis" (2008), par ko viņa saņēma arī BAFTA un Zelta globusa balvas nominācijas.

Piedalījusies arī tādās filmās kā "Čaplins" (1992), *[[The Paper]]* (1994), "Četras istabas" (1995), "Ko vēlas sievietes" (2000), "Sātana spēles" (*Before the Devil Knows You're Dead*, 2007), "Marta īdas" (2011), "Trakā, dullā mīlestība" (2011), "Audzināšanas metodes" (*Parental Guidance*, 2012), *[[Love Is Strange]]* (2014) un "Gadsimta likme" (2015), kā arī *[[Marvel Cinematic Universe]]* filmās "Kapteinis Amerika: Pilsoņu karš" (2016), "Zirnekļcilvēks: Atgriešanās mājās" (2017), "Atriebēji: Noslēgums" (2019), "Zirnekļcilvēks: Tālu no mājām" (2019) un "Zirnekļcilvēks: Mājupceļa nav" (2021).

## Ārējās saites
Denijs Treho

**Dens "Denijs" Treho** (; dzimis ) ir amerikāņu aktieris.

Pazīstams ar lomām filmās "Desperado" (1995), "Sadursme" (1995) un "No krēslas līdz rītausmai" filmu sērijā. Vairākkārt piedalījies sava radinieka Roberta Rodrigesa filmās. Attēlojis Mačetes lomu Rodrigesa "Spiegu bērni" filmu sērijā, kā arī filmās "Mačete" (2010) un "Mačete nogalina" (2013).

Piedalījies arī filmās "Ieslodzīto reiss" (*Con Air*, 1997), "Azartspēles" (2000), "Televīzijas dvēsele" (2004) un "Maltuve" (2007).

## Dzīvesgājums
Denijs Treho dzimis 1944. gada 16. maijā Losandželosā, Kalifornijā. Savu kinokarjeru sāka salīdzinoši vēlu, pēc daudziem ASV cietumos pavadītiem gadiem.

Viņa kinodebija bija filmā *[[Runaway Train]]* (1985), kur viņš atveidoja cietumnieka lomu. Kopš tā laika viņš piedalījies vairāk nekā 300 filmās un televīzijas šovos. Pēdējos gados Treho aktīvi piedalās arī balss lomu ierunāšanas un producēšanas projektos.

Papildu kino Denijs Treho pazīstams arī kā veiksmīgs uzņēmējs, kuram pieder vairāki restorāni Losandželosā, tostarp *Trejo's Tacos* restorānu tīkls. Treho aktīvi darbojas arī sabiedrības labā, atbalstot labdarības organizācijas un bijušo ieslodzīto rehabilitācijas programmas.

## Ārējās saites
Ekstāze

**Ekstāze** (no sengrieķu *ἔκστασις* (*ékstasis*) — 'ārpus sevis') ir emocionāls stāvoklis, kam raksturīga ārkārtīga sajūsma, kura pāriet afektā. Klasiskajā grieķu literatūrā ar šo vārdu apzīmē prāta vai ķermeņa izņemšanu no tā "ierastās darbības vietas".

Ekstāze ir izmainīta apziņas stāvokļa piemērs, ko raksturo samazināta izpratne par citiem objektiem vai pilnīgs apkārtnes trūkums. Šo vārdu lieto arī, lai apzīmētu jebkuru paaugstinātu apziņas stāvokli vai intensīvi patīkamu pieredzi. To lieto arī, lai konkrētāk apzīmētu neparastas garīgās telpas apziņas stāvokļus, kurus var uztvert kā garīgus (izpaužas kā reliģiskās ekstāzes forma).

## Atsauces
Sandrīna Bonēra

**Sandrīna Bonēra** (, dzimusi ) ir franču aktrise, režisore un scenāriste, piedalījusies vairāk nekā 40 filmās.

Saņēmusi Cēzara balvu kategorijā "Labākā daudzsološā aktrise" par lomu filmā *[[À Nos Amours]]* (1983) un kategorijā "Labākā aktrise" par lomu filmā *[[Vagabond]]* (1985). Saņēmusi arī Venēcijas kinofestivāla *Volpi Cup* balvu par lomu Kloda Šabrola filmā "Ceremonija" (1995).

Piedalījusies arī filmās *[[Sous le soleil de Satan]]* (1987), *[[Monsieur Hire]]* (1989), *[[East/West]]* (1999) un *[[La Dernière Leçon]]* (2015).

## Ārējās saites
Parana (pilsēta)

**Parana** () ir pilsēta Argentīnā, Entreriosas provinces administratīvais centrs un lielākā pilsēta. 2010. gadā pilsētā dzīvoja 247 863 iedzīvotāji. Pilsēta atrodas Paranas upes austrumu krastā.

Parana ir svarīga provinces ostas pilsēta labības, liellopu, zivju un zāģmateriālu pārkraušanai no apkārtējā reģiona. Pilsētā ir attīstīta cementa, mēbeļu un keramikas izstrādājumu ražošana.

## Atsauces

## Ārējās saites
Formosa (pilsēta)

**Formosa** () ir pilsēta Argentīnā, Formosas provinces administratīvais centrs un lielākā pilsēta. 2010. gadā pilsētā dzīvoja 234 000 iedzīvotāji. Pilsēta atrodas Paragvajas upes krastos, pretēji Paragvajas pilsētai Alberdi. Pilsēta atrodas 1200 km uz ziemeļiem no valsts galvaspilsētas Buenosairesas.

Formosa ir provinces galvenais industriālais centrs.

## Atsauces

## Ārējās saites
Firno salas

**Firno salas** () ir salu grupa Austrālijas dienvidos. Administratīvi ietilpst Tasmanijas štatā, veido atsevišķu Flindersas pašvaldību. Lielākā apdzīvotā vieta ir pašvaldības centrs Vaitmarka Flindersa salā.

## Ģeogrāfija
Salas izvietojušās Basa šauruma austrumu galā starp Austrāliju un Tasmaniju. No Tasmanijas tās atdala  platais Benksa šaurums. Sastāv no apmēram 100 salām, lielākās salas ir Flindersa sala (1367 km²), Keipbarena sala (478 km²) un Klārka sala (82 km²). Salas paugurainas, augstākais punkts ir Stšelecka kalns 756 m vjl Flindersa salas dienvidos.

## Vēsture
Salas nodēvētas par godu britu jūrasbraucējam Tobiasam Firno (*Tobias Furneaux*), kurš novēroja to austrumu krastus 1773. gadā. Metjū Flinderss bija pirmais, kurš izpētīja salas 1798. gadā. Salas bijušas apdzīvotas jau pirms eiropiešu kolonizācijas, bet pamestas klimata pārmaiņu dēļ. 18. gadsimta beigās salās intensīvi tika medīti roņi, bet jau līdz 1828. gadam to krājumi izsīka. 1830. gados uz Flindersa salu tika izsūtīti atlikušie Tasmanijas aborigēni, bet 1847. gadā atlikušie 47 tasmanieši tika pārcelti uz Oisterkovas apmetni pie Hobārtas. 19. gadsimta beigās salās sāka apmesties kolonisti no Tasmanijas un Jaundienvidvelsas. Mūsdienās salās ir tikai nelielas lauksaimnieku un lopkopju apmetnes, četras no kurām ir Flindersa salā, bet viena — Keipbarenas salā. 

## Atsauces

## Ārējās saites
Santafē (Argentīna)

**Santafē de la Verakrusa** () ir pilsēta Argentīnā, Santafē provinces administratīvais centrs. 2010. gadā pilsētā dzīvoja 391 164 iedzīvotāji, bet aglomerācijā  iedzīvotāji. Pilsēta ir izveidojusies vietā, kur Salado upe ieplūst Paranas upē.

## Sports
Pilsētā bāzējas futbola klubi *[[Club Atlético Colón]]* un *[[Unión de Santa Fe]]*.

## Cilvēki
Santafē ir dzimuši:

* Leopoldo Luke (1949—2021) — futbolists
* Huans Antonio Pici (1968) — futbolists
* Karloss Reutemans (1942—2021) — sacīkšu braucējs un politiķis

## Atsauces

## Ārējās saites
Salta

**Salta** () ir pilsēta Argentīnā, Saltas provinces administratīvais centrs. 2010. gadā pilsētā dzīvoja 535 303 iedzīvotāji, bet aglomerācijā 619 000 iedzīvotāji. Tā ir septītā lielākā pilsēta pēc iedzīvotāju skaita Argentīnā.

Salta ir provinces ekonomiskais un kultūras centrs.

## Atsauces

## Ārējās saites
Santjago del Estero

**Santjago del Estero** () ir pilsēta Argentīnā, Santjago del Estero provinces administratīvais centrs. 2013. gadā pilsētā dzīvoja 252 192 iedzīvotāji. Pēc iedzīvotāju skaita tā ir 12. lielākā pilsēta Argentīnā. Santjago del Estero atrodas 1042 km un ziemeļrietumiem no valsts galvaspilsētas Buenosairesas.

Santjago del Estero bija pirmā spāņu kolonistu dibinātā pilsēta Argentīnas teritorijā. 

## Sports
Pilsētā bāzējas futbola klubs ''Central Córdoba de Santiago del Estero''.

## Atsauces

## Ārējās saites
Korrjentesa

**Korrjentesa** () ir pilsēta Argentīnā, Korrjentesas provinces administratīvais centrs. 2010. gadā pilsētā dzīvoja 346 334 iedzīvotāji. Pilsēta atrodas Paranas upes austrumu krastā, aptuveni 1000 km uz ziemeļiem no valsts galvaspilsētas Buenosairesas.

## Atsauces

## Ārējās saites
Sibolga

**Sibolga** () ir pilsēta Indonēzijā, Sumatras salas ziemeļdaļā, osta Indijas okeāna krastā. Administratīvi ietilpst Ziemeļsumatras provincē kā apriņķa līmeņa pilsēta. Izvietojusies salas rietumu krastā pie Sibolgas līča  uz dienvidiem no provinces galvaspilsētas Medanas. Lielākā daļa iedzīvotāju ir bataki un minankabau; 37,6% iedzīvotāju ir kristieši, 57,4% — musulmaņi, 2,9% — budisti.

## Atsauces

## Ārējās saites
Kara ārsts

right|frameless
**Kara ārsts** ir militārpersona ar medicīnas izglītību, kas veic ārsta darbu bruņotajos spēkos.

Īpaši karaspēka ārsti bija jau Senajos laikos. Bruņoto spēku medicīnas personāla neitralitāti kara laikā noteica Pirmā Ženēvas konvencija (1864).

## Atsauces
Tandžunbalai

**Tandžunbalai** () ir pilsēta Indonēzijā, Sumatras salas ziemeļos. Administratīvi ietilpst Ziemeļsumatras provincē kā apriņķa līmeņa pilsēta. Atrodas  uz austrumiem no provinces galvaspilsētas Medanas. Lielākā daļa iedzīvotāju ir malajieši, bataki un javieši. 85% iedzīvotāju ir musulmaņi, 9% — kristieši, bet 6% — budisti.

## Vēsture
Pilsētas izvietojusies Sumatras austrumu piekrastes līdzenumā Asahanas upes un tās pietekas Silau satekā. Radusies ap 1620. gadu kā Asahanas sultanāta karaļa rezidence Tandžuna. Kā sultanāta galvaspilsēta pastāvējusi līdz 1933. gadam. Nīderlandes koloniālās administrācijas laikā attīstīta kā ostas pilsēta Asahanas grīvā; tika izbūvēti ceļi un dzelzceļa savienojums. Pilsētā apmetās ievērojams skaits eiropiešu kolonistu. Pēc Indonēzijas neatkarības iegūšanas Tandžunbalaja kļuva par Asahanas apriņķa centru. Kopš 1980. gada apriņķa līmeņa pilsēta.

## Atsauces

## Ārējās saites